CELEX: 62009CA0051
Language: sk
Date: 2010-06-24 00:00:00
Title: Vec C-51/09 P: Rozsudok Súdneho dvora (štvrtá komora) z  24. júna 2010 — Barbara Becker/Harman International Industries, Inc., Úrad pre harmonizáciu vnútorného trhu (ochranné známky a vzory) [Odvolanie — Ochranná známka Spoločenstva — Nariadenie (ES) č. 40/94 — Článok 8 ods. 1 písm. b) — Slovná ochranná známka Barbara Becker — Námietka majiteľa slovných ochranných známok Spoločenstva BECKER a BECKER ONLINE PRO — Posúdenie pravdepodobnosti zámeny — Posúdenie podobnosti označení z koncepčného hľadiska]

14.8.2010   
            
            
               SK
            
            
               Úradný vestník Európskej únie
            
            
               C 221/10
            
         Rozsudok Súdneho dvora (štvrtá komora) z 24. júna 2010 — Barbara Becker/Harman International Industries, Inc., Úrad pre harmonizáciu vnútorného trhu (ochranné známky a vzory)
   (Vec C-51/09 P) (1)
   
   (Odvolanie - Ochranná známka Spoločenstva - Nariadenie (ES) č. 40/94 - Článok 8 ods. 1 písm. b) - Slovná ochranná známka Barbara Becker - Námietka majiteľa slovných ochranných známok Spoločenstva BECKER a BECKER ONLINE PRO - Posúdenie pravdepodobnosti zámeny - Posúdenie podobnosti označení z koncepčného hľadiska)
   2010/C 221/15
   Jazyk konania: angličtina
   
      Účastníci konania
   
   
      Odvolateľka: Barbara Becker (v zastúpení: P. Baronikians, Rechtsanwalt)
   
      Ďalší účastníci konania: Harman International Industries, Inc. (v zastúpení: M. Vanhegan, barrister), Úrad pre harmonizáciu vnútorného trhu (ochranné známky a vzory) (v zastúpení: G. Schneider, splnomocnený zástupca)
   
      Predmet veci
   
   Odvolanie proti rozsudku Súdu prvého stupňa (prvá komora) z 2. decembra 2008, Harman International Industries/ÚHVT — Becker (Barbara Becker) (T-212/07), ktorým Súd prvého stupňa zrušil rozhodnutie R 502/2006-1 prvého odvolacieho senátu Úradu pre harmonizáciu vnútorného trhu (ÚHVT) zo 7. marca 2007 zrušujúce rozhodnutie námietkového oddelenia o zamietnutí zápisu slovnej ochrannej známky „Barbara Becker“ pre výrobky zaradené do triedy 9 v rámci námietky, ktorú predložil Harman International Industries, Inc.
   
      Výrok rozsudku
   
   
               1.
            
            
               Rozsudok Súdu prvého stupňa Európskych spoločenstiev z 2. decembra 2008, Harman International Industries/ÚHVT — Becker (Barbara Becker) (T-212/07) sa zrušuje.
            
         
               2.
            
            
               Vec sa vracia na konanie pred Všeobecným súdom Európskej únie.
            
         
               3.
            
            
               O trovách konania sa rozhodne neskôr.
            
         
      (1)  Ú. v. EÚ C 82, 4.4.2009.